Doložka finančných, ekonomických, environmentálnych vplyvov
 a vplyvov na zamestnanosť

Dopad na štátny rozpočet v roku 2002

Pokrytie výdavkov, ktoré môžu byť uplatnené podľa  Prílohy C memoranda boli schválené vládou SR uznesením č. 332 z 3. apríla 2002, v rámci štruktúry rozpočtu Národného programu oficiálnej rozvojovej pomoci na rok 2002. 

Dopad na štátny rozpočet počnúc rokom 2003

V zmysle návrhu uznesenia si bude MZV SR počnúc rokom 2003 nárokovať finančné prostriedky v rámci vlastnej rozpočtovej kapitoly na každoročné spolufinancovanie programu ODACE v rámci Národného programu oficiálnej rozvojovej pomoci.

Dopad na zamestnanosť

Realizácia navrhnutého uznesenia vlády môže mať dopad na zamestnanosť v závislosti od projektov, ktoré budú priebežne schvaľované.

Dopad na životné prostredie

Realizácia navrhnutého uznesenia vlády nemá žiadny dopad na životné prostredie.